CELEX: C2007/183/41
Language: sl
Date: 2007-08-04 00:00:00
Title: Zadeva C-266/07: Tožba, vložena 5. junija 2007 – Komisija Evropskih skupnosti proti Portugalski republiki

4.8.2007   
            
            
               SL
            
            
               Uradni list Evropske unije
            
            
               C 183/24
            
         Tožba, vložena 5. junija 2007 – Komisija Evropskih skupnosti proti Portugalski republiki
   (Zadeva C-266/07)
   (2007/C 183/41)
   Jezik postopka: portugalščina
   Stranki
   
      Tožeča stranka: Komisija Evropskih skupnosti (zastopnika: A. Caeiros in J.-B. Laignelot, zastopnika)
   
      Tožena stranka: Portugalska republika
   Predlogi tožeče stranke:
   
               —
            
            
               ugotovi naj se, da Portugalska republika s tem, da je dovolila sežiganje bolnišničnih odpadkov v sežigalnicah, ki nimajo veljavnega dovoljenja, ni izpolnila obveznosti iz člena 4 Direktive 2000/76/ES (1) Evropskega parlamenta in Sveta z dne 4. decembra 2000 o sežiganju odpadkov in, podredno, člena 9 Direktive 2006/12/ES z dne 5. aprila 2006 o odpadkih (2).
            
         
               —
            
            
               Portugalski republiki naj se naloži plačilo stroškov.
            
         Tožbeni razlogi in bistvene trditve
   Glede na razlago člena 3 zgoraj navedene Direktive 2000/76/ES v povezavi s členom 20(2) te direktive gre za novo sežigalnico za namene uporabe zadevne Direktive 2000/76/ES, tako da se slednja uporablja za sežigalnico Parque da Saúde v Lizboni. Sežigalnica bi lahko začela obratovati po prejetju dovoljenja, ki bi vključevalo pogoje, predvidene v členu 4 zadevne direktive. Portugalski organi niso spoštovali te obveznosti.
   Kakorkoli, tudi če bi se ugotovilo, quod non, da bi bilo zadevno sežigalnico treba šteti za „obstoječo sežigalnico“ za namene uporabe Direktive 2000/76/ES, in da se ta direktiva posledično zanjo ne uporablja, je bila za njeno obratovanje potrebna pridobitev dovoljenja, predvidenega v členu 9(1) Direktive 2006/12/ES.
   
      (1)  UL L 332, str. 91.
   
      (2)  UL L 114, str. 9.